**Informativna priloga: Opis dokazil ob vlogi za 22. JR za podukrep 4.1**

|  |  |
| --- | --- |
|  | **Že dodeljena javna sredstva za iste upravičene stroške** |
| **Uredba:** 94. člen Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 104/15, 32/16, 66/16, 14/17, 38/17, 40/17-popr., 19/18, 82/18, 89/20 in 121/21; v nadaljnjem besedilu: Uredba).  **Za koga velja**: za vse upravičence. | |

Vsi upravičenci morajo v aplikaciji za elektronsko oddajo vloge priložiti skenogram priloge »Izjava upravičenca o že prejetih javnih sredstvih za iste upravičene stroške«, katerega vsebina se mora nanašati na že prejeta javna sredstva za stroške, ki jih vlagatelj uveljavlja v vlogi. Izjavo je potrebno podati, če je upravičenec za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na kakšen drug javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogo »Izjava upravičenca o že prejetih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora v prilogi »Izjava upravičenca o že prejetih javnih sredstvih za iste upravičene stroške« navesti institucijo, višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Gradbeno dovoljenje za nezahtevne objekte** |
| **Uredba**: 18., 20. in 21. točka prvega odstavka 100. člena Uredbe.  **Za koga velja**: za tiste, ki vlagajo vlogo za naložbo v ureditev nezahtevnih objektov. | |

Za ureditev nezahtevnih objektov mora upravičenec imeti gradbeno dovoljenje.

Gradbeno dovoljenje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca.

Vlogi na javni razpis se:

* priloži skenogram veljavnega pravnomočnega gradbenega dovoljenja ali
* v aplikacijo za elektronsko oddajo vloge se vnesejo naslednji podatki:
  + datum izdaje gradbenega dovoljenja;
  + št. dokumenta;
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Dokumentacija za pridobitev gradbenega dovoljenja za nezahtevni objekt** |
| **Uredba**: 8. točka 10. člena Uredbe.  **Za koga velja**: za tiste, ki vlagajo vlogo za naložbo v ureditev nezahtevnih objektov. | |

Za ureditev nezahtevnih objektov mora upravičenec imeti dokumentacijo za pridobitev gradbenega dovoljenja za nezahtevni objekt v elektronski obliki.

Vlogi na javni razpis se:

* priloži skenogram dokumentacije za pridobitev pravnomočnega gradbenega dovoljenja za nezahtevni objekt ali
* v aplikacijo za elektronsko oddajo vloge glede na vrsto dovoljenja oziroma odločbe vnesejo naslednji podatki:
  + vrsta dokumenta;
  + datum izdaje dokumenta;
  + št. dokumenta;
  + organ, ki je izdal dokument;
  + datum pravnomočnosti dovoljenja ali odločbe.

|  |  |
| --- | --- |
|  | **Nakup opreme v obstoječem objektu - gradbeno dovoljenje za nezahtevni objekt** |
| **Uredba:** 22. točka prvega odstavka 100. člena Uredbe.  **Za koga velja**: za tiste, ki vlagajo vlogo za nakup opreme v obstoječe objekte (velja za zavetišče ali krmišče na pašniku). | |

Če se naložba nanaša na nakup opreme v obstoječem objektu, mora upravičenec imeti:

* pravnomočno gradbeno dovoljene za nezahtevni objekt.

Za zgoraj navedeni dokumente ne velja, da se morajo nujno glasiti na upravičenca.

Pri izvajanju 118. člena GZ in izdajanju odločb na njegovi podlagi se v celoti upoštevajo pogoji iz prej veljavnega 197., 198. člena ZGO-1 in 124. člena Zakona o spremembah in dopolnitvah ZGO-1 (Uradni list RS, št. 126/07). Torej, šteje se, da imajo vsi objekti, ki izpolnjujejo pogoje po 197. in 198. členu ZGO-1, pridobljeno gradbeno in uporabno dovoljenje.

Vlogi na javni razpis se:

* priloži skenogram veljavnega pravnomočnega gradbenega dovoljenja ali
* v aplikacijo za elektronsko oddajo vloge se vnesejo naslednji podatki:
  + datum izdaje gradbenega dovoljenja;
  + št. dokumenta;
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Lokacijska informacija za ureditev enostavnega objekta** |
| **Uredba**: 27. točka prvega odstavka 100. člena Uredbe.  **Za koga velja**: za tiste, ki vlagajo vlogo za naložbo v ureditev enostavnih objektov. | |

Če gre za naložbo v ureditev enostavnega objekta in nakup pripadajoče opreme v tem objektu, upravičenec vlogi na javni razpis priloži lokacijsko informacijo, iz katere so razvidni naravovarstveni pogoji in druge omejitve (Natura 2000, zavarovana območja, ipd.), ki se nanašajo na to naložbo.

Vlogi na javni razpis se:

* priloži skenogram lokacijske informacije za ureditev enostavnega objekta, ali
* v aplikacijo za elektronsko oddajo vloge se vnesejo naslednji podatki:
  + datum izdaje lokacijske informacije;
  + št. dokumenta;
  + organ, ki je izdal dokument.

|  |  |
| --- | --- |
|  | **Soglasje v skladu s predpisom, ki ureja varstvo kulturne dediščine za enostavni objekt** |
| **Uredba:** 26. točka prvega odstavka 100. člena Uredbe.  **Za koga velja**: za tiste, ki vlagajo vlogo za naložbo v ureditev enostavnih objektov in je iz lokacijske informacije razvidno, da gre za objekt, ki je varovan na podlagi predpisov o varstvu kulturne dediščine ali se enostavni objekt postavlja na območje, ki je varovano s predpisi o varstvu kulturne dediščine oziroma uveljavljajo merilo naložba se nanaša na objekt, ki je vpisan v Register nepremične kulturne dediščine. | |

Če gre za naložbo v ureditev enostavnih objektov, ki so varovani na podlagi predpisov o varstvu kulturne dediščine, ali se enostavni objekt postavi na območje, ki je varovano s predpisi o varstvu kulturne dediščine, mora upravičenec vlogi na javni razpis priložiti skenogram soglasja za poseg v skladu z Zakonom o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551), [8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131), [32/16](http://www.uradni-list.si/1/objava.jsp?sop=2016-01-1367) in [21/18](http://www.uradni-list.si/1/objava.jsp?sop=2018-01-0887) – ZNOrg; v nadaljnjem besedilu: ZVKD-1).

Vlogi na javni razpis se:

* priloži skenogram soglasja za poseg v skladu z ZVKD-1ali
* v aplikacijo za elektronsko oddajo vloge se vnesejo naslednji podatki:
* datum izdaje soglasja;
* št. dokumenta;
* organ, ki je izdal dokument.

|  |  |
| --- | --- |
|  | **Fotografije zemljišča pri ureditvi enostavnega objekta** |
| **Uredba:** 7. in 11. točka 10. člena Uredbe.  **Za koga velja**: za upravičence, ki vlagajo vlogo za naložbo v ureditev enostavnih objektov. | |

Če se naložba nanaša na ureditev enostavnega objekta v skladu s predpisi, ki urejajo graditev objektov, mora upravičenec v elektronski obliki predložiti fotografije zemljišča, na katerem se bo izvajala naložba. Iz fotografij mora biti razvidna celotna lokacija predmeta naložbe iz vsaj štirih zornih kotov.

|  |  |
| --- | --- |
|  | **Tloris in prostornina novega enostavnega objekta po naložbi** |
| **Uredba:** 7. in 11. točka 10. člena Uredbe.  **Za koga velja**: Za upravičence za naložbo v izgradnjo novega enostavnega objekta v skladu s predpisi, ki urejajo graditev objektov. | |

Če se naložba nanaša na izgradnjo novega enostavnega objekta v skladu s predpisi, ki urejajo graditev objektov, mora upravičenec v elektronski obliki predložiti izris tlorisa in prereza objekta z navedbo konstrukcijskih elementov v merilu M 1:50 ali M 1:100.

|  |  |
| --- | --- |
|  | **Fotografije objekta in prostora ter skica postavitve opreme** |
| **Uredba:** 9. točka 10. člena Uredbe.  **Za koga velja**: za tiste, ki vlagajo vlogo za nakup opreme v obstoječe objekte. | |

Če se naložba nanaša na nakup opreme v obstoječem objektu, je potrebno v elektronski obliki k vlogi priložiti:

* fotografije objekta in prostora, v katerem bo oprema nameščena, iz katerih je razvidna celotna lokacija predmeta naložbe iz vsaj štirih zornih kotov ter
* skico postavitve opreme v prostoru, v katerem bo oprema nameščena.

|  |  |
| --- | --- |
|  | **Tloris in prerez objekta z navedbo konstrukcijskih elementov za ureditev enostavnih ali nezahtevnih objektov z večjo uporabo lesa** |
| **Uredba:** 10. točka 10. člena Uredbe.  **Za koga velja**: Za upravičence, ki vlagajo vlogo za naložbo v ureditev enostavnih ali nezahtevnih objektov z večjim deležem lesa. | |

Če gre za naložbo v ureditev enostavnih ali nezahtevnih objektov z večjim deležem lesa in so objekti zgrajeni oziroma sestavljeni iz lesenih konstrukcijskih elementov upravičenec lahko uveljavlja merilo za izbor »Ureditev enostavnih ali nezahtevnih objektov z uporabo večjega deleža lesa«. V tem primeru upravičenec priloži izris tlorisa in prereza objekta z navedbo konstrukcijskih elementov (izris v merilu 1:50 ali 1:100) ter izračun volumenskega deleža konstrukcijskih elementov za nadzemni del enostavnih in nezahtevnih objektov, ločeno za lesene, kovinske, betonske in druge konstrukcijske elemente. Kot konstrukcijski elementi objekta se štejejo zidovi, strop, stopnice, balkoni in streha.

|  |  |
| --- | --- |
|  | **Overjena pogodba o najemu, zakupu, služnosti ali stavbni pravici in overjeno soglasje** lastnika(-ov) **k naložbi** |
| **Uredba:** 15. in 16. točka 100. člena Uredbe.  **Za koga velja**: za tiste, ki vlagajo vlogo za naložbo v ureditev objekta oziroma nakup pripadajoče opreme, ki se izvaja na/v nepremičninah, ki niso v lasti vlagatelja. | |

Kadar se naložba v ureditev objekta oziroma nakup pripadajoče opreme izvaja na nepremičnini, ki ni v lasti upravičenca, je potrebno k vlogi priložiti:

* skenogram overjene pogodbe o najemu, zakupu, služnosti ali stavbni pravici, za obdobje najmanj do 31. decembra 2030;
* skenogram overjenega soglasja lastnika(-ov) nepremičnine k naložbi, če to soglasje ni vsebovano v overjeni pogodbi iz prejšnje alineje, razen če gre za pogodbo o stavbni pravici.

|  |  |
| --- | --- |
|  | **Overjeno soglasje drugega solastnika(-ov) k naložbi** |
| **Uredba:** 15. točka 100. člena Uredbe.  **Za koga velja**: za tiste, ki vlagajo vlogo za naložbo v rekonstrukcijo ali vzdrževanje objekta oziroma nakup pripadajoče opreme, ki se izvaja na/v nepremičninah, ki niso v izključni lasti vlagatelja | |

Če je upravičenec solastnik nepremičnine na kateri se izvaja naložba v rekonstrukcijo ali vzdrževanje objekta oziroma nakup opreme, je potrebno k vlogi priložiti skenogram overjenega soglasja drugega solastnika(-ov) k naložbi za obdobje najmanj do 31. decembra 2030.

|  |  |
| --- | --- |
|  | **Uporaba naložbe tudi za druge namene** |
| **Uredba:** 13. točka prvega odstavka 100. člena Uredbe.  **Za koga velja**: za upravičence, ki vlagajo vlogo za naložbo, ki se bo uporabljala tudi za druge namene, ki niso predmet tega javnega razpisa. | |

Če se naložba nanaša na ureditev objektov oziroma nakup pripadajoče opreme ali druge opreme, ki se uporablja tudi za druge namene, mora upravičenec k vlogi na javni razpis priložiti skenogram priloge «Uporaba naložbe tudi za druge namene«. Če gre za pripadajočo ali drugo opremo, se višina upravičenih stroškov določi glede na bruto površino ali prostornino objekta ali zmogljivost opreme.

|  |  |
| --- | --- |
|  | **Del naložbe, ki se nanaša na ureditev objekta / Začetek izvajanja naložbe pred vložitvijo vloge** |
| **Uredba:** 14. in 25. točka prvega odstavka 100. člena Uredbe.  **Za koga velja**: za vse upravičence ki vlagajo vlogo na javni razpis za del naložbe, ki se nanaša na ureditev objekta,ali so začeli z izvajanjem naložbe pred vložitvijo vloge na javni razpis. | |

Če upravičenec še ni začel z izvajanjem naložbe pred oddajo vloge na javni razpis, v vlogi na javni razpis označi, da pred oddajo vloge ni začel z izvajanjem naložbe.

Če je upravičenec že začel z izvajanjem naložbe pred oddajo vloge na javni razpis, k vlogi na javni razpis v elektronski obliki priloži:

- popis del in stroškov, ki se nanašajo na celotno naložbo,

- popis del in stroškov, s katerimi se prijavlja na javni razpis.

Upravičenec priloži popis del in stroškov za celotno naložbo, ki mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* razčlenitev dela (strojne-ročne ure, koliko ur za posamezno delo)
* vrednost brez DDV in
* vrednost z DDV.

Upravičenec priloži ločen popis del in stroškov s katerimi se prijavlja na javni razpis in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* vrednost brez DDV in
* vrednost z DDV.

|  |  |
| --- | --- |
|  | **Izjava o finančni pokritosti** |
| **Uredba:** 11. točka 100. člena ter 101. člen Uredbe.  **Za koga velja**: za tiste, ki vlagajo vlogo za naložbo nad 200.000 eurov skupne priznane vrednosti. | |

Upravičenec, ki vlaga vlogo za naložbo nad 200.000 eurov skupne priznane vrednosti (je celotna vrednost naložbe brez davka na dodano vrednost), mora k vlogi na javni razpis priložiti skenogram »Izjave o finančni pokritosti« (vzorec spodaj). »Izjavo o finančni pokritosti« podpiše banka ali druga finančna institucija, ki ima dovoljenje Banke Slovenije za opravljanje finančnih storitev, da je upravičenec finančno sposoben izpeljati načrtovane naložbe (ne velja za javne zavode).

Če upravičenec kandidira za pridobitev sredstev samo za del naložbe, mora biti iz priložene izjave banke razvidna zaprtost finančne konstrukcije za upravičene stroške naložbe.

Iz priloženih dokumentov naj bo razviden prikaz finančnih virov za naložbo tako, da je vsota vseh sredstev v izjavi enaka vrednosti naložbe (brez DDV). V primeru neskladnosti podatkov o finančnih virih je potrebno priložiti utemeljitev.

*VZOREC IZJAVE BANKE:*

Številka: \_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O FINANČNI POKRITOSTI**

Banka ali druga finančna institucija, ki ima dovoljenje Banke Slovenije za opravljanje finančnih storitev \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: banka) izjavlja, da je seznanjena z namero investitorja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: upravičenec),

* da se bo prijavil na 22. javni razpis za podukrep 4.1 Podpora za naložbe v kmetijska gospodarstva za leto 2021OPERACIJA: Naložbe za izboljšanje splošne učinkovitosti in trajnosti kmetijskih gospodarstev, namenjene zaščiti živali na paši pred velikimi zvermi, objavljen v Uradnem listu RS št. \_\_\_\_\_\_\_\_ z dne \_\_\_\_\_\_\_\_ 2021,
* da gre za upravičenčevo naložbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: naložba), katere skupna priznana vrednost znaša \_\_\_\_\_\_\_\_\_\_\_\_\_\_\_\_\_\_EUR brez DDV.

V skladu z razpisnimi pogoji, mora upravičenec svoji vlogi na javni razpis predložiti tudi izjavo o finančni pokritosti naložbe, iz katere je razvidno, da so v celoti zagotovljena sredstva za zaprtje finančne konstrukcije v višini skupne priznane vrednosti naložbe.

V zvezi s tem banka

**i z j a v l j a, 1**

* da je upravičenca pripravljena dolgoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da je upravičenca pripravljena kratkoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da ima upravičenec na dan \_\_\_\_\_\_\_\_\_\_\_\_\_ pri banki sklenjeno pogodbo o depozitu2: \_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_, na podlagi katere so sredstva v višini \_\_\_\_\_\_\_\_\_\_\_\_\_ EUR pri banki vezana do dne\_\_\_\_\_\_\_\_\_\_\_\_\_, ter da so po navedbah upravičenca ta sredstva namenjena za financiranje projekta;
* da ima upravičenec na poslovnem računu pri banki št. \_\_\_\_\_\_\_\_\_\_\_\_\_ sredstva v višini \_\_\_\_\_\_\_\_\_\_\_\_\_ EUR, katera so po navedbah upravičenca namenjena za financiranje projekta (priloga k tej izjavi je kopija računa 3);
* drugo \_\_\_\_\_\_\_\_\_\_\_\_\_

Podana izjava je bila izdana na zahtevo upravičenca, kateri resničnost in točnost svojih navedb potrjuje s podpisom tega dokumenta. Izjava se lahko uporabi le za namen udeležbe na navedenem razpisu in velja do vključno **4** \_\_\_\_\_\_\_\_\_\_\_\_\_.

Banka

(naziv in podpis pooblaščenih oseb)

žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Izbrati eno ali več možnosti, kar velja v obravnavanem primeru.

2 V primeru, da je depozitov več, se navedejo vsi depoziti. V primeru, da so depoziti v različnih valutah, se to navede in informativno prikaže tudi protivrednost v EUR.

3 Priloži sefotokopija prve strani in tiste strani računa, ki izkazuje finančno stanje ob podpisu izjave.

4 Smiselno je, da ta izjava velja do časovne točke 90 dni od datuma oddaje vloge na javni razpis.

|  |  |
| --- | --- |
|  | **Sklep sveta zavoda (v primeru, ko je vlagatelj javni zavod)** |
| **Uredba:** 11. točka 100. člena ter prvi in četrti odstavek 101. člena Uredbe.  **Za koga velja**: za upravičence, ki so javni zavodi in vlagajo vlogo za naložbo nad 200.000 eurov skupne priznane vrednosti. | |

Upravičenec, ki je javni zavod in vlaga vlogo za naložbo nad 200.000 eurov skupne priznane vrednosti, mora k vlogi na javni razpis priložiti skenogram sklepa sveta zavoda, s katerim je bil potrjen finančni načrt in program dela javnega zavoda za leto 2021, iz katerega mora biti razvidna rezervacija finančnih sredstev za namen izvedbe naložbe, za katero se je javni zavod prijavil na javni razpis.

|  |  |
| --- | --- |
|  | **Poslovni načrt** |
| **Uredba:** 4., 5., 12., 13. in 14. točka 10. člena Uredbe.  **Za koga velja**: za vse upravičence. | |

Vsi upravičenci morajo k vlogi na javni razpis priložiti poslovni načrt v elektronski obliki.

Poslovni načrt mora vsebovati sestavine iz poglavja IX priloge 4 Uredbe.

|  |  |
| --- | --- |
|  | **Računovodski izkazi** |
| **Uredba:** 13., 15., 17. in 18. točka 10. člena Uredbe.  **Za koga velja**: za tiste upravičence, ki vodijo knjigovodstvo po dejanskih prihodkih in niso vpisani v PRS | |

Upravičenci, ki ob predložitvi vloge vodijo knjigovodstvo po dejanskih prihodkih in niso vpisani v Poslovni register Slovenije (PRS), vlogi na javni razpis priložijo skenogram Bilance stanja na dan 31.12.2021 in skenogram Bilance uspeha za obdobje od 1.1.2021 do 31.12.2021, potrjene s strani finančne uprave.

|  |  |
| --- | --- |
|  | **Naložba je poseg v okolje** |
| **Uredba:** Sedmi odstavek 100. člena Uredbe.  **Za koga velja**: za tiste upravičence, ki vlagajo vlogo za naložbo, ki je poseg v okolje glede na Prilogo 1 Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljnjem besedilu: Uredba PVO) in za prijavljeno naložbo ni bila potrebna pridobitev novega gradbenega dovoljenja | |

Če je naložba poseg v okolje glede na Prilogo 1 Uredbe PVO, se vlogi na javni razpis priloži enega od spodnjih dokumentov. To ne velja za naložbe v ureditev zahtevnih, manj zahtevnih ali nezahtevnih objektov, kjer je bila presoja glede posega v okolje izvedena že v postopku pridobivanja gradbenega dovoljenja.

Upravičenci morajo k vlogi:

* priložiti skenogram:
  + okoljevarstvenega soglasja ali
  + sklepa, da postopek presoje vplivov na okolje ni potreben **ali**
* v aplikacijo za elektronsko oddajo vloge vnesti naslednje podatke:
  + vrsta dokumenta, ki ga je izdal ARSO,
  + datum izdaje dokumenta,
  + št. dokumenta **ali**
* v aplikacijo za elektronsko oddajo vloge označiti, da je bila posredovana zahteva za začetek postopka na ARSO.

|  |  |
| --- | --- |
|  | **Energetski pregled** |
| **Uredba:** druga alineja 2. točke 19. člena Uredbe.  **Za koga velja**: za upravičence, ki vlagajo vlogo za naložbe v nakup opremo za pridobivanje energije iz obnovljivih virov za napajanje električnih pastirjev, ki bo nameščena na objektih. | |

Upravičenci morajo imeti za naložbe v nakup opreme za pridobivanje energije iz obnovljivih virov za napajanje električnih pastirjev, ki bo nameščena na objektih, energetski pregled v elektronski obliki.

Iz energetskega pregleda, ki mora biti pripravljen v skladu s Pravilnikom o metodologiji za izdelavo in vsebini energetskega pregleda (Uradni list RS, št. 41/16 in 158/20 - ZURE) mora biti razvidna povprečna letna poraba energije za napajanje električnih pastirjev na pašniku, ki je predmet podpore.

Če takšna oprema ne bo nameščena na objektih (krmišča oz. zavetišča za živali) na pašniku, mora biti povprečna letna poraba energije za napajanje električnih pastirjev na pašniku razvidna iz načrta pašnika v okviru priloge »Predračun s popisom del za postavitev pašnikov za nadzorovano pašo domačih živali oziroma postavitev obor za rejo gojene divjadi«.

|  |  |
| --- | --- |
|  | **Obseg dela na kmetiji** |
| **Uredba:** 3. točka 2. člena ter 16. in 20. točka 10. člena Uredbe.  **Za koga velja**: za upravičence, ki so fizične osebe, razen samostojnih podjetnikov posameznikov. | |

Za dokazovanje obsega dela na kmetiji v skladu s 3. točko 2. člena Uredbe se vlogi na javni razpis priložijo naslednja dokazila:

* za osebo, ki je za polni delovni čas ali za krajši delovni čas zaposlena na kmetiji: skenogram pogodbe o zaposlitvi za določen ali nedoločen čas;
* za člana kmetije, ki je študent ali študentka: skenogram potrdila o vpisu;
* za člana kmetije, ki je dijak ali dijakinja: skenogram potrdila o vpisu.

|  |  |
| --- | --- |
|  | **Obseg dela skupine ali organizacije proizvajalcev** |
| **Uredba:** 22. točka 10. člena Uredbe.  **Za koga velja**: za upravičence, ki so skupine ali organizacije proizvajalcev. | |

Za dokazovanje obsega dela skupine ali organizacije proizvajalcev v skladu s 3. točko 2. člena Uredbe mora upravičenec k vlogi na javni razpis priložiti skenogram izpolnjene priloge »Obseg dela skupine ali organizacije proizvajalcev«.

|  |  |
| --- | --- |
|  | **Obseg dela članov zadruge** |
| **Uredba:** 22. točka 10. člena Uredbe.  **Za koga velja**: za upravičence, ki so zadruge. | |

Za dokazovanje obsega dela zadruge v skladu s 3. točko 2. člena Uredbe mora upravičenec k vlogi na javni razpis priložiti:

* skenogram izpolnjene priloge »Obseg dela članov zadruge«.

|  |  |
| --- | --- |
|  | **Seznam članov zadruge** |
| **Uredba:** 1 točka 12. člena Uredbe.  **Za koga velja**: za upravičence, ki so zadruge in izvajajo kolektivno naložbo. | |

Upravičenec mora k vlogi na javni razpis priložiti:

* skenogram potrjenega seznama vseh članov zadruge za leto 2020 ter seznama članov, ki bodo izvajali kolektivno naložbo.

|  |  |
| --- | --- |
|  | **Obseg dela članov skupine kmetov, ki izvajajo kolektivno naložbo** |
| **Uredba:** 22. točka 10. člena Uredbe.  **Za koga velja**: za upravičence, ki so člani skupine kmetov in izvajajo kolektivno naložbo. | |

Za dokazovanje obsega dela članov skupine kmetov, ki izvajajo kolektivno naložbo v skladu s 3. točko 2. člena Uredbe mora upravičenec k vlogi na javni razpis priložiti:

* skenogram izpolnjene priloge »Obseg dela članov skupine kmetov, ki izvajajo kolektivno naložbo«.

|  |  |
| --- | --- |
|  | **Odločba o statusu invalidne osebe** |
| **Uredba:** četrta alineja 1. točke tretjega odstavka 25. člena Uredbe (merila za izbor vlog).  **Za koga velja**: za upravičenca ali člana njegove kmetije, ki uveljavlja dodatno število točk iz naslova obsega dela na kmetiji. | |

Odločba o statusu invalidne osebe:

* mora biti veljavna;
* mora biti pravnomočno (potrjeno z žigom pravnomočnosti);
* se mora glasiti na upravičenca ali člana njegove kmetije.

Upravičenci morajo k vlogi:

* priložiti skenogram odločbe o statusu invalidne osebe ali
* v aplikacijo za elektronsko oddajo vloge vnesti naslednje podatke o izdani odločbi:
* datum izdaje odločbe o statusu invalidne osebe;
* št. dokumenta;
* organ, ki je izdal dokument;
* datum pravnomočnosti.

|  |  |
| --- | --- |
|  | **Končana izobrazba** |
| **Uredba:** prva alineja 2. točke tretjega odstavka 25. člena (merila za izbor vlog) ter druga alineja drugega odstavka 6. člena Uredbe.  **Za koga velja**: za upravičence, ki so fizične osebe, razen samostojnih podjetnikov posameznikov (merila za izbor vlog) ter tudi za odgovorne osebe upravičencev, ki so s.p. in pravne osebe ter uveljavljajo podporo za mlade kmete. | |

V kolikor upravičenec uveljavlja merilo Končana izobrazba mora vlogi na javni razpis priložiti:

* skenogram dokazila o končani izobrazbi ali
* v aplikacijo za elektronsko oddajo vloge vnesti naslednje podatke o končani izobrazbi:
  + datum izdaje
  + številka dokumenta
  + izobraževalna ustanova, ki je dokument izdala.

Če je upravičenec fizična oseba, ki je mladi kmet, se dokazilo nanaša na nosilca kmetijskega gospodarstva na kmetiji, nosilca dejavnosti samostojnega podjetnika posameznika oziroma odgovorno osebo pravne osebe.

|  |  |
| --- | --- |
|  | **Lastništvo vseh nepremičnin upravičenca** |
| **Uredba:** četrti odstavek 6. člena Uredbe.  **Za koga velja**: za upravičence, ki so pravne osebe ter uveljavljajo podporo za mlade kmete. | | |

Za mladega kmeta se šteje tudi pravna oseba, ki je nosilec kmetijskega gospodarstva in izključni lastnik vseh nepremičnin, ki sestavljajo kmetijsko gospodarstvo.

Upravičenec priloži:

* skenogram zemljiškoknjižnega izpisa, ki ni starejši od 30 dni ali
* skenogram potrdila o vložitvi predloga za vpis lastninske pravice v zemljiško knjigo, glede na datum vložitve vloge na javni razpis ali
* v aplikacijo za elektronsko oddajo vloge vnesti naslednje podatke o stanju v zemljiški knjigi za vse nepremičnine, ki so v vaši lasti:
  + okrajno sodišče,
  + številka kmetijsko zemljiškega izpisa,
  + številka katastrske občine,
  + številka parcele.

|  |  |
| --- | --- |
|  | **Izjava o pridobljenih delovnih izkušnjah iz kmetijske dejavnosti na kmetijskem gospodarstvu** |
| **Uredba:** drugi in četrti odstavek 6. člena Uredbe.  **Za koga velja**: za upravičence, ki so mladi kmetje. | |

Upravičenec, ki je mladi kmet vlogi na javni razpis priloži skenogram izpolnjene priloge »Izjava o pridobljenih delovnih izkušnjah iz kmetijske dejavnosti na kmetijskem gospodarstvu«.

|  |  |
| --- | --- |
|  | **Nadzor mladega kmeta nad pravno osebo** |
| **Uredba:** peti odstavek 6. člena Uredbe.  **Za koga velja**: za vlagatelja, ki je pravna oseba. | |

Mladi kmet izpolnjuje pogoj nadzora nad pravno osebo, če je v obdobju petih let pred vložitvijo vloge na javni razpis prvič postal član poslovodstva in ima v tem obdobju vsaj 50 odstotkov glasovalnih pravic v tej pravni osebi.

Upravičenec priloži:

* skenogram statut pravne osebe ali
* skenogram družbene pogodbe ali
* skenogram drugega ustanovitvenega akta.

|  |  |
| --- | --- |
|  | **Pogodba o sodelovanju pri izvedbi kolektivne naložbe, ki jo bo izvajala skupina kmetov** |
| **Uredba:** osmi odstavek 6. člena Uredbe.  **Za koga velja**: za upravičence, ki so člani skupine kmetov in izvajajo kolektivno naložbo. | |

Upravičenci, ki so člani skupine kmetov iz 3. točke sedmega odstavka 6. člena Uredbe in izvajajo kolektivno naložbo vlogi na javni razpis priložijo skenogram pogodbe o sodelovanju pri izvedbi kolektivne naložbe, ki jo bo izvajala skupina kmetov. Pogodba mora vsebovati obvezne elemente iz priloge 8 Uredbe.

|  |  |
| --- | --- |
|  | **Certifikat ali odločba za proizvode iz shem kakovosti** |
| **Uredba:** prva alineja 4. točke tretjega odstavka 25. člena Uredbe in prva alineja 4. točke četrtega odstavka 25. člena Uredbe (merila za izbor vlog).  **Za koga velja**: za kmetijsko gospodarstvo upravičenca oziroma za upravičenca. | |

Če upravičenec uveljavlja višjo stopnjo podpore za naložbe v pridelavo ekoloških proizvodov ali uveljavlja merilo vključenost v sheme kakovosti, mora vlogi na javni razpis priložiti:

* skenogram certifikata ali odločbe za proizvode iz shem kakovosti oziroma odločbo o oceni vina ali
* v aplikacijo za elektronsko oddajo vloge vnesti naslednje podatke o certifikatu ali odločbi za proizvode iz shem kakovosti oziroma odločbo o oceni vina:
* datum izdaje dokumenta,
* št. dokumenta,
* vrsta certifikata ali odločbe,
* izdajatelj.

|  |  |
| --- | --- |
|  | **Potrdilo o članstvu v zadrugi** |
| **Uredba:** 5. točka tretjega odstavka 25. člena Uredbe in 5. točka četrtega odstavka 25. člena Uredbe (merila za izbor vlog).  **Za koga velja**: za vse upravičence. | |

Vlogi se lahko priloži:

- skenogram potrdila o članstvu v zadrugi v letu 2021 ali

- skenogram potrjenega seznama članov zadruge za leto 2021.

|  |  |
| --- | --- |
|  | **Potrdilo o članstvu v branžni ali medbranžni organizaciji ali zadružni zvezi** |
| **Uredba:** 5. točka tretjega odstavka 25. člena Uredbe in 5. točka četrtega odstavka 25. člena Uredbe (merila za izbor vlog).  **Za koga velja**: za vse upravičence ter za člane kmetij. | |

Vlogi se priloži:

- skenogram potrdila o članstvu v branžni ali medbranžni organizaciji ali zadružni zvezi v letu 2021 ali

- skenogram potrjenega seznama članov v branžni ali medbranžni organizaciji ali zadružni zvezi zadruge za leto 2021 ali

- skenogram potrdila o članstvu v drugih oblikah proizvodnega in poslovnega sodelovanja za leto 2021 ali

- skenogram potrjenega seznama članov v drugih oblikah proizvodnega ali poslovnega sodelovanja za leto 2021 ali

- skenogram pogodbe o poslovnem sodelovanju za leto 2021.

|  |  |
| --- | --- |
|  | **Trženje ekoloških proizvodov** |
| **Uredba:** tretja alineja 4. točke tretjega odstavka 25. člena Uredbe in tretja alineja 4. točke četrtega odstavka 25. člena Uredbe (merila za izbor vlog).  **Za koga velja**: za upravičenca, ki uveljavlja dodatne točke iz naslova trženja ekoloških proizvodov. | |

Vlogi na javni razpis se priloži skenogram pogodbe o dobavi oz. odkupu ekoloških proizvodov s strani kmetijskih zadrug, predelovalcev ali trgovcev na debelo za leto 2021.

|  |  |
| --- | --- |
|  | **Inovativnost in razvoj podjetij** |
| **Uredba:** prva alineja 2. točke četrtega odstavka 25. člena Uredbe (merila za izbor vlog).  **Za koga velja**: za vse upravičence, ki so pravne osebe in uveljavljajo dodatne točke iz naslova inovativnosti in razvoja podjetij. | |

Vlogi na javni razpis se priloži skenogram pogodbe z raziskovalno skupino za vsaj 1.800 ur raziskovalnega dela.

|  |  |
| --- | --- |
|  | **Potrdilo o veljavnih patentih oziroma njihovi uporabi** |
| **Uredba:** 6. točka tretjega odstavka 25- člena Uredbe in 6. točka četrtega odstavka 25. člena Uredbe (merila za izbor vlog).  **Za koga velja**: za vse vlagatelje, ki v okviru meril za izbor vlog uveljavljajo dodatne točke iz naslova inovacij. | |

Če upravičenec uveljavlja dodatne točke iz naslova inovacij v okviru meril za izbor vlog, vlogi na javni razpis priloži skenogram dokazila »Potrdilo o veljavnih patentih oziroma njihovi uporabi«. Iz tega potrdila mora biti razvidno:

- da ima naprava, ki je predmet podpore patent,

- da je upravičenec lastnik veljavnega patenta, oziroma

- da je upravičenec nosilec patentne pravice za napravo oz. tehnologijo, ki ima veljavni patent.

|  |  |
| --- | --- |
|  | **Predračun s popisom del po fazah gradnje različnih vrst objektov glede na zahtevnost in nakup pripadajoče opreme** |
| **Uredba:** tretji odstavek 95. člena Uredbe.  **Za koga velja**: za vse upravičence. | |

Vlogi se priloži predračun s popisom del z po fazah gradnje različnih vrst objektov glede na zahtevnost in nakup pripadajoče opreme.

Predračun mora biti potrjen s strani ponudnika oz. izvajalca in pripravljen tako, da ga je mogoče nedvoumno uvrstiti v objavljen seznam upravičenih stroškov.

Kadar upravičenec uveljavlja prispevek v naravi pri montaži opreme, mora biti iz predračuna ponudnika opreme razvidno, da ne vključuje stroškov montaže te opreme.

Na predračunu ali dokumentaciji, ki je del predračuna in kasneje računa, mora biti predmet naložbe opisan tako, da ga je mogoče nedvoumno uvrstiti v objavljen seznam upravičenih stroškov iz Priloge 1 razpisne dokumentacije.

Pri nakupu strojne opreme je potrebno navesti vrsto stroja, nazivno moč, delovno širino, zmogljivost, proizvajalca, točen tip stroja, ipd.

V kolikor namerava vlagatelj izvestinavedene naložbe v lastni režiji,mora predložiti izjavo v kateri navede planirani obseg prispevka v lastni režiji v skupni finančni vrednosti ter po planiranem številu ur ročnega in strojnega dela.

.

|  |  |
| --- | --- |
|  | **Predračun s popisom del za postavitev pašnikov za nadzorovano pašo domačih živali oziroma postavitev obor za rejo gojene divjadi** |
| **Uredba:** tretji odstavek 95. člena Uredbe.  **Za koga velja**: za vse vlagatelje. | |

Vlogi se priloži predračun s popisom del za postavitev pašnikov za nadzorovano pašo domačih živali oziroma postavitev obor za rejo gojene divjadi, ki mora vsebovati tudi načrt načrt pašnika s tehničnimi rešitvami, popisom del in materiala, opisom tehnologije paše ter skico pašnika oz. obore na orto foto posnetku GERKa, s šrafirano površino zemljišča na kateri bo naložba oziroma na izrisu digitalnega katastrskega načrta, če zemljišča niso vključena v GERK.

Če upravičenec uveljavlja podporo tudi za nakup solarnih panelov z regulatorjem in ogrodjem za namestitev za napajanje električnih pastirjev, ki ne bo nameščena na objektih na pašniku (krmišča oziroma zavetišča za živali), mora biti iz načrta pašnika razvidna tudi povprečna letna poraba energije za napajanje električnih pastirjev. Priporočamo, da upravičenec uporabi varno omarico za pašni aparat ter večciklični akumulator, da bosta varna pred nepridipravi. Sončni pano naj bo nameščen na drogu ali drevesu, da ga je mogoče postaviti v pravilno lego (smer in kot nagiba).

Za pravilen izračun koliko energije iz obnovljivih virov za potrebe paše potrebujete vam v pomoč posredujemo naslednje parametre:

Tabela 1: Potrebna moč (W) sončnega panoja ter kapaciteta akumulatorja (Ah) za delovanje baterijskega pašnega aparata (BPA) glede na njegovo velikost (J) in letni čas.

|  |  |  |  |  |  |
| --- | --- | --- | --- | --- | --- |
| VELIKOST BPA  SHRANJENA  ENERGIJA (J) | DELOVANJE  BPA | POMLAD, POLETJE,  JESEN | | POMLAD, POLETJE,  JESEN, ZIMA (365 DNI) | |
| polno/  varčno | SONČNI  PANO (moči) | AKUMULATOR  (kapacitete) | SONČNI  PANO (moči) | AKUMULATOR  (kapacitete) |
| **1,8 J** | POLNO | 20 W | 50 Ah | 30 W | 80 Ah |
| **1,8 J** | VARČNO | 10 W | 20 Ah | 15 W | 30 Ah |
| **2,8 J** | POLNO | 30 W | 80 Ah | 40 W | 110 Ah |
| **2,8 J** | VARČNO | 15 W | 30 Ah | 20 W | 60 Ah |

Tabela 2: V pomoč pri odločitvi kako močan sončni pano (W) in velik akumulator potrebujete za BPA, ki ga imate, lahko uporabite tudi podatek o številu sončnih ur v določenem mesecu za območje, kjer bo na pašniku nameščen sončni pano.

|  |  |  |  |  |
| --- | --- | --- | --- | --- |
| Sončno obsevanje | 100 ur/ mesec | | 200 ur/mesec | |
| Velikost BPA | Sončni pano | Akumulator | Sončni pano | Akumulator |
| 1,8 J | 20 W | 60 Ah | 18 W | 45 Ah |
| 2,8 J | 30 W | 90 Ah | 20 W | 60 Ah |

Pri pripravi predračuna bodite pozorni na naslednje zahteve:

Iz predračunov in popisov izvedenih del mora biti razviden podroben popis:

- materiala;

- razčlenitev dela (strojne-ročne ure, koliko ur za posamezno delo).

Predračun mora biti izdelan po posameznih vrstah oziroma kategorijah živali, ki se skupaj pasejo.

Pripravljen mora biti tako, da ga je mogoče nedvoumno uvrstiti v objavljen seznam najvišjih priznanih investicijskih vrednosti v Seznamu upravičenih stroškov iz Priloge 1 razpisne dokumentacije.

V kolikor namerava vlagatelj izvestinavedene naložbe v lastni režiji,mora predložiti izjavo v kateri navede planirani obseg prispevka v lastni režiji v skupni finančni vrednosti ter po planiranem številu ur ročnega in strojnega dela.

|  |  |
| --- | --- |
|  | **Račun ali predračun za splošne stroške** |
| **Uredba:** tretji odstavek 95. člena Uredbe.  **Za koga velja**: za vse upravičence, ki uveljavljajo splošne stroške. | |

Upravičenec lahko v vlogi na javni razpis uveljavlja tudi splošne stroške, ki so neposredno povezani s pripravo in izvedbo naložbe. K vlogi na javni razpis lahko priloži skenograme plačanih računov z dokazili o njihovem plačilu ali predračune zanje, če ti stroški še niso nastali ob oddaji vloge na javni razpis. Računi se morajo glasiti na upravičenca.

|  |  |
| --- | --- |
|  | **Ponudbe za stroške ali tržno primerljive pisne ponudbe najmanj treh ponudnikov** |
| **Uredba:** 95. člen Uredbe.  **Za koga velja**: Za vse upravičence. | |

Za stroške, ki so navedeni v katalogu stroškov, mora upravičenec k vlogi na javni razpis predložiti eno ponudbo.

Ponudba za stroške mora izpolnjevati naslednje zahteve:

- na ponudbi mora biti strošek naložbe specificiran na način, da je mogoče nedvoumno ugotoviti, ali spada med stroške iz Priloge 1 razpisne dokumentacije tega javnega razpisa;

- ponudba mora biti potrjena s strani ponudnika oziroma izvajalca.

Če stroški niso določeni v katalogu stroškov, mora upravičenec k vlogi na javni razpis priložiti tržno primerljive pisne ponudbe najmanj treh ponudnikov. Pri izračunu višine upravičenih stroškov se upošteva vrednost ponudbe z najnižjo ceno.

|  |  |
| --- | --- |
|  | **Izjava o nepovezanosti članov skupine kmetov, ki izvajajo kolektivno naložbo** |
| **Uredba:** trinajsti odstavek 6. člena Uredbe.  **Za koga velja**: za vse upravičence, ki so člani skupine kmetov in izvajajo kolektivno naložbo. | |

Vsi upravičenci, ki so člani skupine kmetov in izvajajo kolektivno naložbo, morajo k vlogi na javni razpis priložiti skenogram priloge »Izjava o nepovezanosti članov skupine kmetov, ki izvajajo kolektivno naložbo«.